CELEX: 32018R1567
Language: sl
Date: 2018-10-18 00:00:00
Title: Izvedbena uredba Komisije (EU) 2018/1567 z dne 18. oktobra 2018 o popravku Izvedbene uredbe (EU) 2018/249 o izdaji dovoljenja za tavrin, beta-alanin, L-alanin, L-arginin, L-asparaginsko kislino, L-histidin, D,L-izolevcin, L-levcin, L-fenilalanin, L-prolin, D,L-serin, L-tirozin, L-metionin, L-valin, L-cistein, glicin, mononatrijev glutamat in L-glutaminsko kislino kot krmne dodatke za vse živalske vrste ter za L-cistein hidroklorid monohidrat za vse živalske vrste razen za mačke in pse (Besedilo velja za EGP.)

19.10.2018   
               
               
                  SL
               
               
                  Uradni list Evropske unije
               
               
                  L 262/31
               
            
         IZVEDBENA UREDBA KOMISIJE (EU) 2018/1567
         z dne 18. oktobra 2018
         o popravku Izvedbene uredbe (EU) 2018/249 o izdaji dovoljenja za tavrin, beta-alanin, L-alanin, L-arginin, L-asparaginsko kislino, L-histidin, D,L-izolevcin, L-levcin, L-fenilalanin, L-prolin, D,L-serin, L-tirozin, L-metionin, L-valin, L-cistein, glicin, mononatrijev glutamat in L-glutaminsko kislino kot krmne dodatke za vse živalske vrste ter za L-cistein hidroklorid monohidrat za vse živalske vrste razen za mačke in pse
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Z Izvedbeno uredbo Komisije (EU) 2018/249 (2) so bili nekateri krmni dodatki, vključno z glicinom, L-cisteinom in L-cistein hidroklorid monohidratom, dovoljeni kot aromatične snovi.
                  
               
                     (2)
                  
                  
                     V Prilogi k Izvedbeni Uredbi (EU) 2018/249 je pri vnosu za glicin napaka, in sicer je v stolpcu „Druge določbe“ navedeno, da se na oznaki dodatka navede, da je najvišja priporočena vsebnost aktivne snovi v popolni krmni mešanici z vsebnostjo vlage 12 % za druge kategorije in vrste 25 g/kg. V skladu z mnenjem Evropske agencije za varnost hrane (3), izdanim za dovoljenje za ta krmni dodatek, je pravilna vsebnost 25 mg/kg.
                  
               
                     (3)
                  
                  
                     V Prilogi k Izvedbeni Uredbi (EU) 2018/249 so napake tudi pri vnosih za L-cistein in L-cistein hidroklorid monohidrat glede postopka proizvodnje aktivne snovi. Zlasti v stolpcu „Sestava, kemijska formula, opis, analizna metoda“ je navedeno, da se aktivna snov pridobiva s kemično sintezo ali hidrolizo beljakovin. V tem delu je izpuščena navedba, da se hidroliza beljakovin izvaja z živalskimi ali rastlinskimi beljakovinami, zato uporaba človeških las, ki bi se lahko uporabili kot vir za hidrolizo, za pridobivanje tega posebnega dodatka ni dovoljena.
                  
               
                     (4)
                  
                  
                     Napačne določbe so povzročile zmedo pri nosilcih dejavnosti poslovanja s krmo, kar zadeva dejanske določbe o dajanju na trg zadevnih dodatkov. Ta položaj je povzročil pravno negotovost glede veljavnega regulativnega okvira. Zaradi navedenih napak so bile zato ugotovljene nekatere motnje na trgu, povezane z zadevnim dovoljenjem za dajanje na trg in uporabo glicina, L-cisteina in L-cistein hidroklorid monohidrata. Popravke Izvedbene uredbe (EU) 2018/249 bi bilo zato treba uporabljati retroaktivno od dne začetka veljavnosti navedene izvedbene uredbe, da se ponovno vzpostavi pravna varnost v zvezi z regulativnim statusom dodatkov, pri katerih je prišlo do napak, da se preprečijo morebitne negativne posledice za zadevne nosilce dejavnosti in povrne stabilnost na trgu.
                  
               
                     (5)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) 2018/249 se popravi v skladu s Prilogo k tej uredbi.
         
         
            Člen 2
            Začetek veljavnosti
            Ta uredba začne veljati na dan objave v Uradnem listu Evropske unije.
            Uporablja se od 15. marca 2018.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 18. oktobra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 268, 18.10.2003, str. 29.
         
            (2)  Izvedbena uredba Komisije (EU) 2018/249 z dne 15. februarja 2018 o izdaji dovoljenja za tavrin, beta-alanin, L-alanin, L-arginin, L-asparaginsko kislino, L-histidin, D,L-izolevcin, L-levcin, L-fenilalanin, L-prolin, D,L-serin, L-tirozin, L-metionin, L-valin, L-cistein, glicin, mononatrijev glutamat in L-glutaminsko kislino kot krmne dodatke za vse živalske vrste ter za L-cistein hidroklorid monohidrat za vse živalske vrste razen za mačke in pse (UL L 53, 23.2.2018, str. 134).
         
            (3)  EFSA Journal 2014;12(5):3670.
      
      
         
            PRILOGA
            Priloga k Izvedbeni uredbi (EU) 2018/249 se popravi:
            
                        (1)
                     
                     
                        pri vnosu za snov 2b17034 glicin se stolpec „Druge določbe“ popravi:
                        
                                    (a)
                                 
                                 
                                    točka 3 se nadomesti z naslednjim:
                                    
                                                „3.
                                             
                                             
                                                Na oznaki dodatka se navede naslednje: ‚Najvišja priporočena vsebnost aktivne snovi v popolni krmni mešanici z vsebnostjo vlage 12 %:
                                                
                                                            —
                                                         
                                                         
                                                            20 g/kg za mačke in pse;
                                                         
                                                      
                                                            —
                                                         
                                                         
                                                            25 mg/kg za druge vrste in kategorije.‘“;
                                                         
                                                      
                                          
                              
                                    (b)
                                 
                                 
                                    točka 5 se nadomesti z naslednjim:
                                    
                                                „5.
                                             
                                             
                                                Pri označevanju posamičnih krmil in krmnih mešanic se navedejo funkcionalna skupina, identifikacijska številka in ime krmnega dodatka ter dodana količina aktivne snovi, kadar vsebnost aktivne snovi v popolni krmni mešanici z vsebnostjo vlage 12 % presega:
                                                
                                                            —
                                                         
                                                         
                                                            20 g/kg za mačke in pse;
                                                         
                                                      
                                                            —
                                                         
                                                         
                                                            25 mg/kg za druge vrste in kategorije.“;
                                                         
                                                      
                                          
                              
                  
                        (2)
                     
                     
                        pri vnosu za snov 2b17033 L-cistein se v stolpcu „Sestava, kemijska formula, opis, analizna metoda“ besedilo „pridobljen s kemično sintezo ali hidrolizo beljakovin“ nadomesti z besedilom „pridobljen s kemično sintezo ali hidrolizo živalskih ali rastlinskih beljakovin“;
                     
                  
                        (3)
                     
                     
                        pri vnosu za snov 2b920 L-cistein hidroklorid monohidrat se v stolpcu „Sestava, kemijska formula, opis, analizna metoda“ besedilo „pridobljen s kemično sintezo ali hidrolizo beljakovin“ nadomesti z besedilom „pridobljen s kemično sintezo ali hidrolizo živalskih ali rastlinskih beljakovin“.